300 unge mødte i dag op til fire måneders værnepligt ved Trænregimentet i Aalborg.  Her har man ingen problemer med, at få nye rekrutter. Der er rigtig mange, der ønsker, at få basisuddannelsen på fire måneder, fortæller Søren Egebæk, der er presseofficer ved Trænregimentet i Aalborg. - En trediedel af dem, der søger er kvinder. Nogen vælger at bruge værneretten som afsæt til en politiuddannelse, andre til en karriere inden for forsvaret. Amalie Bering er en af dem, der i dag fik udleveret sin uniform, som hun skal bære de næste fire måneder. - Jeg er ikke nervøs, men meget spændt. Der sker en masse i dag og vi får ikke så meget, at vide. Jeg kaster mig bare ud i det, og henviser til de eksercitslektioner, som første dag også byder på. Hun ved endnu ikke hvad hun vil, når hun er færdig med de fire måneder som rekrut.

Opsummering:
Et nyt kuld af værnepligtige havde i dag første dag i trøjen på kasernen i Nørresundby.